Dorothea Fromm

**Dorothea FROMM** (naskiĝinta la  je Küllstedt, mortinta la  estis germana edukistino kaj monaĥino.

Estante filino de frajttransportisto ŝi post la unua komunio sentis talenton kaj volon iĝi edukadisto. Sekvis plua trejnado en faklernejo pri dommastrumado. Kiam ŝi havis 15 jarojn, mortis la patro dum afervojaĝo en Berlino kaj Dorothea tuj transprenis gravan rolon en la familia prizorgado. Nelasante sian revon iĝi edukistino ŝi gajnis malkomprenon. Tamen ŝi sukcesis en 1848 ekzameniĝi pri profesia edukisteco en Heiligenstadt kaj en 1851 ŝi ekstudis en Berlino. Poste ŝi rajtis instrui ĉiujn fakojn je bazlernejoj, krom la francan lingvon. Tio kreis en ŝi la ideon iri Franclandon por pliperfektigi la konojn de la franca lingvo. Parize ŝi preĝis en la pilgrima *kirko Sankta Mario venkinta* en la 2-a arondismento kaj la dia providenco irigis ŝin al la strato *N. D. des Champs* kie troviĝas domo de la *Societo de la Filinoj de la koro de Mario* (F.C.M.).

Inter 1852-1855 estis ŝi privata lernigistino-edukistino renkontante eĉ nobelojn kaj povante elekti postenojn por si. Preferonte spiritan vivon ŝi en la 15.8.1857 faris la monaĥinajn votojn post konsekriĝo tri jarojn antaŭe en Parizo. Karitate - krom la katekisma instruado kaj instruado - ŝi zorgis pri malriĉiĝintaj germanaj laboristaj familioj vivantaj en kaj apud Parizo. Ŝia organiztalento ebligis eĉ konstruon de propra lernejo kaj preĝejo germanlingvaj. 

En 1858 sekvis ŝi vokiĝon al Londono. Sed kalumnioj malfaciligis la vivon londonan kaj ruinigis la sanon tiel ke malsana ŝi revenis en la francujan ĉefurbon en 1862. Kiam oni sendis ŝin por plua resaniĝo al Germanujo, ŝi profitis de ĉi tempo por varbi inajn adoleskantojn. Ŝiaj superuloj instigis ŝin fondi porknabinan pensionon en Kallmerode, en 1863: klerikaj intrigoj kontraŭ ŝi tamen malebligis daŭran ekziston tiean. La superuloj parizaj nun konsilis al ŝi fondi institucion en najbara komunumo: fakte en 1865 estis inaŭgurita fare de Konrad Zehrt en Dingelstädt la Jozefa Instituto. Philipp Hartmann, posta paroĥestro je Kallmerode, ade estis apoginta ŝiajn institutfondajn ambiciojn. En la kuro de la tempo la komplekso ricevis alkonstruitaĵojn. 

Pro ke tiutempe la nombro de sengepatraj infanoj kreskis (pro militoj, epidemioj ktp.), Fromm decidis en 1871 ke igu la supra institut-etaĝo porknabina orfejo. En decembro 1873 Fromm malfermis je Großbartloff porknaban orfejon en iama staplejo de la tekstilfabrikanto Martin Fromm. Kaj kiam dum Kulturbatalo la prusujaj aŭtoritatoj malfermis katolikajn instituciojn kaj eĉ restriktis la akcepton de novaj kandidatoj en porpastraj seminiaroj, Fromm ebligis al interesatoj aliajn vojojn spirite trejniĝi. En junio 1887 estis konsekrita eninstituta kapelo; samtempe okazis la festo de la 25-a datreveno institutfonda. Postantis ŝin institutestrece Elisabeth Wedekind.

La de ŝi fondita domo en Dingelstädt iĝis poste lernejo; ĝi nun nomiĝas Jozefa Gimnazio jam ne estante eklezia sed (de 1991) ŝtata. En marto 1997 oni decidis anstataŭigi porhandikapitan domon je Riethsteig starigitan de Fromm en 1864/65 per moderna ejo. En 2021 la kongregacianoj aktivas en Germanujo en la urboj Berlin, Dortmund, Bonn kaj Köln.
## Fontoj
*biografio - ĉe la paĝaro de la germanlingvia ordenfilio
* kroniko "Dingelstädter Tagebuch" - fare de la societo *Dingelstädter Verein für Heimatpflege*

## Eksteraj ligiloj
**Filles du Coeur de Marie* (francuja kaj internacia hejmpaĝo)